Man in Magaliesberg ook deur bye aangevalArgieffoto ŉ Man van Magaliesberg moes Donderdagmiddag met ŉ helikopter na ŉ hospitaal geneem word nadat hy deur ŉ swerm bye aangeval is. Santi Steinmann, ŉ woordvoerder van Netcare 911, sê ŉ 47-jarige man is in Costaweg deur die bye aangeval. Dit is nog nie seker wat veroorsaak het dat die bye hom aangeval het nie. “Hy is op die toneel gestabiliseer en moes met ŉ helikopter na die Netcare Milpark-hospitaal geneem word,” het sy gesê. Dié voorval volg ŉ dag nadat ŉ swerm bye vier mans op ŉ gholfbaan in Pretoria aangeval het. Lees meer hier.